**Цел 1. Да се стави крај на сиромаштијата во сите нејзини форми насекаде**

1.1 До 2030 година, искоренување на екстремната сиромаштија на сите луѓе насекаде во светот, со  која, согласно тековните показатели, се зафатени сите луѓе кои живеат со помалку од $ 1,25 долари  на ден. 1.2  До  2030  година,  да  се  намали  најмалку  за  половина  бројот  на  мажи,  жени  и  деца  од  сите  возрасти кои живеат во сиромаштија, во сите нејзини облици, согласно националните дефиниции. 1.3 Спроведување на соодветни национални системи и мерки за социјална заштита за сите, особено  за најзагрозените, а заклучно со 2030 година да се постигне значителен опфат на сиромашните и  ранливите.

1.4 До 2030 година, да се осигура дека сите мажи и жени, особено сиромашните и ранливите, имаат  еднакви  права  на  економски  ресурси,  како  и  пристап  до  основните  услуги,  управување  со  земјиштето  и  други  форми  на  сопственост,  наследство,  природни  ресурси,  соодветна  нова  технологија и финансиски услуги, како микрофинансирање. 1.5 До 2030 година, да се изгради систем којшто ќе обезбеди поголема отпорност на сиромашните  и оние во ранлива состојба и да се намали нивната изложеност и ранливост на екстремни настани  поврзани  со  екстремни  климатски  појави  и  други  економски,  социјални  и  еколошки  шокови  и  природни катастрофи. 1.а Да се обезбеди значајна мобилизација на ресурси од различни извори, вклучително и  преку  зголемена  развојна  соработка,  со  цел  да  се  обезбедат  соодветни  и  предвидлив  средства  за  земјите  во  развој,  особено  во  најмалку  развиените  земји,  за  реализација  на  програми и политики со коишто ќе се стави крај на сиромаштијата во сите нејзини димензии. 1.б Да се создаде прифатлива политичка рамка на национално, регионално и меѓународно  ниво, во полза на сиромашните и врз основа на родово сензитивните стратегии за развој, да  се поттикнат забрзани инвестиции наменети за активности во врска со искоренувањето на  сиромаштијата.